CELEX: 32009R0037
Language: bg
Date: 2008-12-16 00:00:00
Title: Регламент (ЕО) № 37/2009 на Съвета от 16 декември 2008 година за изменение на Регламент (ЕО) № 1798/2003 относно административното сътрудничество в областта на данъка върху добавената стойност с цел борба с данъчните измами, свързани с вътреобщностните сделки

20.1.2009   
            
            
               BG
            
            
               Официален вестник на Европейския съюз
            
            
               L 14/1
            
         
      РЕГЛАМЕНТ (ЕО) № 37/2009 НА СЪВЕТА
   
   от 16 декември 2008 година
   за изменение на Регламент (ЕО) № 1798/2003 относно административното сътрудничество в областта на данъка върху добавената стойност с цел борба с данъчните измами, свързани с вътреобщностните сделки
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 93 от него,
   като взе предвид предложението на Комисията,
   като взе предвид становището на Европейския парламент (1),
   като взе предвид становището на Европейския икономически и социален комитет (2),
   като има предвид, че:
   
               (1)
            
            
               За целите на ефективната борба с измамите, свързани с данъка върху добавената стойност (ДДС), е необходимо държавите-членки да събират и обменят информация за вътреобщностните сделки във възможно най-кратки срокове. Срокът от един месец отговаря най-адекватно на тази необходимост и същевременно взема под внимание счетоводните и финансовите периоди на предприятията, както и целта за намаляване на административната тежест за предприятията.
            
         
               (2)
            
            
               С оглед на измененията на периода за деклариране на вътреобщностните сделки, въведени с Директива 2008/117/ЕО на Съвета от 16 декември 2008 г. за изменение на Директива 2006/112/ЕО относно общата система на данъка върху добавената стойност с цел борба с данъчните измами, свързани с вътреобщностните сделки (3), е необходимо да бъдат изменени позоваванията на посочения срок в Регламент (ЕО) № 1798/2003 на Съвета (4).
            
         
               (3)
            
            
               Тъй като целите на предвиденото действие по отношение на борбата с измамите с ДДС не могат да бъдат постигнати в достатъчна степен от държавите-членки, чиито действия в тази област зависят от информацията, събрана от другите държави-членки, и следователно, поради необходимостта от участието на всички държави-членки, могат да бъдат по-добре постигнати на общностно равнище, Общността може да предприеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, уреден в същия член, настоящият регламент не надхвърля необходимото за постигане на тези цели.
            
         
               (4)
            
            
               Тъй като измененията, предвидени в настоящия регламент, са необходими за адаптиране на Регламент (ЕО) № 1798/2003 към мерките, предвидени в Директива 2008/117/ЕО, с които държавите-членки следва да се съобразят от 1 януари 2010 г., настоящият регламент следва да влезе в сила на същата дата като посочената директива.
            
         
               (5)
            
            
               Регламент (ЕО) № 1798/2003 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1798/2003 се изменя, както следва:
   
               1.
            
            
               В член 23, втората алинея се заменя със следното:
               „Стойностите, посочени в първа алинея, точка 2, се изразяват в паричната единица на държавата-членка, предоставяща информацията, и се отнасят за периодите за представяне на извлечения за рекапитулация, присъщи на всяко данъчнозадължено лице и изготвени в съответствие с член 263 от Директива 2006/112/ЕО.“
            
         
               2.
            
            
               В член 24, втората алинея се заменя със следното:
               „Стойностите, посочени в първа алинея, точка 2, се изразяват в паричната единица на държавата-членка, предоставяща информацията, и се отнасят за периодите за представяне на извлечения за рекапитулация, присъщи на всяко данъчнозадължено лице и изготвени в съответствие с член 263 от Директива 2006/112/ЕО.“
            
         
               3.
            
            
               В член 25, параграфи 1 и 2 се заменят със следното:
               „1.   Когато компетентният орган на една държава-членка е длъжен да предостави достъп до информация съгласно членове 23 и 24, това се извършва във възможно най-кратък срок и не по-късно от един месец след края на периода, за който се отнася информацията.
               2.   Чрез дерогация от параграф 1 когато се добавя информация към базата данни при обстоятелствата, предвидени в член 22, достъп до тази допълнителна информация се разрешава във възможно най-кратък срок и най-късно през месеца, следващ периода, през който тя е събрана.“
            
         Член 2
   Настоящият регламент влиза в сила на 1 януари 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 декември 2008 година.
      
         
            За Съвета
         
         
            Председател
         
         R. BACHELOT-NARQUIN
         
      
   
   
      (1)  Становище от 4 декември 2008 г. (все още непубликувано в Официален вестник).
   
      (2)  Становище от 22 октомври 2008 г. (все още непубликувано в Официален вестник).
   
      (3)  Вж. страница 7 от настоящия брой на Официален вестник.
   
      (4)  ОВ L 264, 15.10.2003 г., стр. 1.